Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: szóló 7/2003. (I. 14.) Korm. rendelet által meghatározott települések önkormányzatait a
Paragraph Index: 1671

d) Utógondozói ellátás FAJLAGOS ÖSSZEG: 780 000 forint/ellátott A hozzájárulás a megyei/fõvárosi önkormányzatot a 18–24 éves korú, az a), b), c) pont szerinti gondozásban korábban már részesült fiatal felnõtt után illeti meg, amennyiben számára a gyámhivatal a Gyvt. alapján utógondozói ellátást rendel el. Az a)–d) pontokra vonatkozóan: Az ellátottak számának meghatározása: Tervezéskor az otthont nyújtó ellátásban, a különleges ellátásban, a speciális gyermekotthoni és utógondozói ellátásban részesülõk becsült éves gondozási napjainak száma osztva 365-tel, elszámolásnál a tényleges gondozási napok száma osztva 365-tel. A gondozási napok szerinti nyilvántartást – elhelyezéstípusonként – a területi gyermekvédelmi szakszolgálat köteles vezetni az ellátást nyújtó intézmények adatszolgáltatása alapján.

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes